kardosdrur/scandi-wiki huggingface dataset:
Artimus Pyle

Thomas Delmer "Artimus" Pyle (født 15. juli 1948 i Louisville, Kentucky) er en amerikansk musiker, som bedst er kendt som tidligere trommeslager i Lynyrd Skynyrd. Han var blandt de medlemmer, der overlevede flystyrtet i 1977. Det var ham, som hentede hjælp efter ulykken. Fejlagtigt blev han anset for at være tyv, da han hentede hjælp.

Musikere fra USA
RAF Fylingdales

RAF Fylingdales er en engelsk Royal Air Force (RAF) radarstation i Fylingdales, der udgør en del af BMEWS (Ballistic Missile Early Warning System)

Sammen med Clear Fairbanks, Alaska og J-Site (Thule Air Base) udgør de et samlet militært radarnetværk BMEWS.

Radioteknik
Militære anlæg
Bygninger, konstruktioner og anlæg i England
Martin Hansen

Martin Hansen kan henvise til flere personer:

 Martin Hansen (bokser) – en bokser
 Martin Hansen (skuespiller) – en skuespiller
 Martin A. Hansen – forfatter
 Martin Haldbo Hansen - dansk olympisk roer
 Martin ”Sild” Hansen – fodboldspiller
 Martin Vingaard Hansen – fodboldspiller
 Martin Hansen (fodboldspiller, født 1990) – fodboldspiller
 Martin Strange-Hansen - dansk filminstruktør og manuskriptforfatter.
Jan Birkemose

Jan Birkemose (født 2. maj 1965) er en dansk journalist. Han blev uddannet i 1998 på Danmarks Journalisthøjskole. Han var ansat på Ekstra Bladet fra 1998-2002, hvor han var med til at starte Ugebrevet A4. Han var konstitueret redaktør i 2005, redaktør fra 2009 og ansvarshavende chefredaktør fra april 2013. Gennem sine 5 år som redaktør stod Jan Birkemose for en journalistisk linje, hvor en metodisk tilgang til historier baseret på tal og undersøgelser var med til at gøre A4 dagsordensættende i andre medier. Jan Birkemose var også manden, der transformerede Ugebrevet A4 fra et printmedie til et digitalt medie. I årene efter eksperimenterede han og A4 med nye præsentationsformer for talbaseret journalistik, for eksempel 'Navnehjulet'. 

Jan Birkemose var indtil august 2014 desuden direktør i selskabet bag Ugebrevet A4, Avisen.dk Aps.  

I 2015 startede han sit eget engelsksprogede nichemedie med datadreven journalistik, Factocean.com. Er analytiker og rådgiver for medier og skriver analyser om journalistik, medier og innovation på bl.a. Mediawatch og Kommunikationsforum.

Jan Birkemose er søn af Erling Christensen og Kirsten Bente Henriksen og bror til Tina Birkemose.

Eksterne kilder/henvisninger 

factocean.com

Bag kulisserne: Sådan lavede vi Navnehjulet 
Om Jan Birkemose   på ugebreveta4.dk

Journalister fra Danmark
Studiejob

Studiejob er betegnelsen for et job som studerende har mens de er under uddannelse. De fleste studiejob er derfor et job med et afgrænset ugentligt timetal f. eks 15-20 arbejdstimer. Et studiejob er også, i de fleste tilfælde, karakteriseret ved at være et job, der har relevans i forhold til den studerendes fagområde. En økonomi-studerende kan arbejde som regnskabs-assistent og en datamatiker som programmør.

Mange virksomheder er særligt interesseret i at ansætte studerende i studiejob, da studerende på videregående uddannelse har et højt kompetence-niveau. Samtidig har en virksomhed mulighed for at ansætte en studerende med henblik på at beholde den studerende efter endt uddannelse. Det er også en faktor, at et studiejob er relativt lavtlønnet set i forhold lignende ufaglærte jobfunktioner.

SU-lovgivningen i Danmark har også indflydelse på, hvor meget en studerende på et fuldtids-studium i Danmark må tjene før SU'en skal tilbagebetales. Det betyder, at studerende med stor fordel kan lade sig ansætte i jobfunktioner, hvor det ugentlige timeantal er lavt. Studiejob er generelt meget attraktive i Danmark og holdningen for ambitiøse studerende er "at ens karrierer starter på studiet". Det studiejob studerende vælger, er på mange måder med til at forme ens fremtidige og professionelle karrierer, samt bidrage med værdifulde erfaringer og kompetencer.

Uddannelsesfinansiering
Arbejdsmarkedet
Langenmosen

Langenmosen er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern. Den er en del af Verwaltungsgemeinschaft Schrobenhausen.

Inddeling 
 Langenmosen (1.174 indbyggere)
 Winkelhausen (151 indbyggere)
 Malzhausen (146 indbyggere)
 Grabmühle (8 indbyggere)

Eksterne henvisninger 

 Gemeinde Langenmosen
 Verwaltungsgemeinschaft Schrobenhausen
Roger Milla

Albert Roger Mooh Miller (normalt bare kendt som Roger Milla) (født 20. maj 1952 i Yaoundé, Cameroun) er en tidligere camerounsk fodboldspiller, der igennem en over 30 år lang karriere spillede for adskillige klubber i både Afrika og Frankrig, men blev mest berømt som angriber på Camerouns landshold. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien, og blev også i både 1976 og 1990 kåret til Årets spiller i Afrika.

Klubkarriere 
Efter at have startet sin klubkarriere i forskellige camerounske klubber prøvede Milla i 1977 lykken i europæisk fodbold, hvor han skrev kontrakt med franske Valenciennes FC. Hans to-årige ophold i klubben blev startskud til en lang karriere i Frankrig, der også bragte ham til AS Monaco, SC Bastia, AS Saint-Étienne samt Montpellier HSC. Med både Monaco og Bastia vandt han den franske pokalturnering Coupe de France.

I 1989 rejste Milla tilbage til afrikansk fodbold, hvor han spillede de følgende fem år, inden han sluttede sin karriere af i Indonesien.

Landshold 
Milla nåede i løbet af sin karriere at spille hele 102 kampe og score 28 mål for Camerouns landshold, som repræsenterede holdet i årene mellem 1978 og 1994. Her førte han blandt andet holdet frem til sejr i African Nations Cup i både 1984 og 1988. 

Mest berømt er Milla dog for sin deltagen ved VM i 1990 i Italien, hvor han som en af turnerings stjerner førte Cameroun frem til kvartfinalen i en alder af hele 38 år. Han scorede fire mål i turneringen, og blev kendt for sine jubelscener, der involverede en dans omkring banens hjørneflag.

Ved VM i 1994 i USA blev Milla sensationelt indkaldt til den camerounske trup i en alder af 42 år. I gruppekampen mod Rusland scorede han det enlige camerounske mål i et stort nederlag. Dermed besidder han to imponerende rekorder i VM-historien, da han både er den ældste spiller til at score, og til at deltage ved en VM-slutrunde. Rekorden som ældste spiller ved en VM-slutrunde, blev dog overgået ved slutrunden i 2014 af Colombias 43-årige målmand Faryd Mondragón, der blev skiftet ind i en kamp mod Japan.

Titler 
Coupe de France
 1980 med AS Monaco
 1981 med SC Bastia

African Nations Cup
 1984 og 1988 med Cameroun

Eksterne henvisninger 

 Spillerinfo

Fodboldspillere fra Cameroun
Fodboldspillere fra Valenciennes FC
Fodboldspillere fra AS Monaco FC
Fodboldspillere fra SC Bastia
Fodboldspillere fra AS Saint-Étienne
Fodboldspillere fra Montpellier HSC
Deltagere ved verdensmesterskabet i fodbold 1982
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Personer fra Yaounde
Det Kommunale Momsfond

Det Kommunale Momsfond er en fond, der blev etableret af KL i 1985. Fondet støttede forskning på det kommunale område, bl.a. gennem støtte til Anvendt KommunalForskning og Dansk Sundhedsinstitut. 

Fondet blev etableret med baggrund i ændringerne i kommunernes momsforhold fra momsens indførelse i 1967 frem til oprettelsen af fondet i 1985. Formålet var dengang at støtte uddannelse og forskning med relevans for kommuner og amter samt finansiering af fælleskommunale opgaver. Indenrigsministeriet yder et årligt tilskud til fonden, der ellers har indtægter fra renter og obligationer.

Den 25. maj 2010 indgik Regeringen og Dansk Folkeparti "Aftale om genopretning af dansk økonomi". En del af aftalen er at Det Kommunale Momsfond nedlægges med virkning fra 2011. Formuen på 180 millioner kroner blev overført til Økonomistyrelsen.

Referencer 

Etableret i 1985
Ophørt i 2011
Fonde fra Danmark
Momsfond, Det Kommunale
Oberhausen (Neuburg/Donau)

Oberhausen er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Oberhausen ligger i Planungsregion Ingolstadt.
Kommunen består ud over Oberhausen, af landsbyerne Beutmühle, Höfelhof, Kastlmühle, Kreut, St. Wolfgang, Sinning, Stelzhof og Unterhausen.

Historie 
Oberhausen hørte under det tidligere hertugdømme Neuburg-Sulzbach ; Fra 1777 var området en del af Kurfyrstedømmet Bayern. Den nuværende kommune blev dannet ved forvaltningsreformen i 1818.

Ved Oberhausen var der i middelalderen en kejserborg, som man stadig kan se ruiner af.

Eksterne henvisninger 

 Offizielle Homepage der Gemeinde Oberhausen
David Guetta

David Guetta (født 7. november 1967 i Paris) er en fransk DJ. Han mixede sin første vinylplade hjemme, da han var 13 år, og samme år var han DJ til fester. Da han var 15 begyndte han at arbejde som DJ på klubben Broad i Paris. Det var her, hele hans karriere startede.
Fra 1988 til 1990 begyndte han at mixe musik på radiostation Radio Nova.

Et af hans første hits var i 2005 med sangen The World is Mine, der indeholder indhold af Simple Minds' Someone Somewhere In Summertime. Sangen hittede de europæiske dance-lister.
Mange af David Guettas sange er opført af sangeren Chris Willis. Mest kendt er Love Is Gone og Love Don’t Let Me Go.
Han har spillet i mange lande, blandt andet i forbindelse med cd-udgivelserne Pop Life fra 2007. Han har også et ugentligt, 1 time langt radioprogram med titlen F*** Me I’m Famous Radio.
Han har optrådt sammen med Tiësto, Carl Cox, Armin van Buuren, will.i.am, Joachim Garraud, Bob Sinclar og Martin Solveig. Ved hans koncertturné F*** Me I’m Famous spillede han også sammen med Bob Sinclar, Martin Solveig og Black Eyed Peas.

På hans CD One Love er der bl.a. sange sunget af Akon, Kelly Rowland, Kid Cudi, Estelle og Chris Willis.

Han ligger for øjeblikket nummer 1 på listen over bedste DJ's i verden.
I 2012 indtog han andenpladsen på samme liste (DJ Mag's Top100).
Desuden ligger han på fjerdepladsen over de højest betalte DJ's i verden.

Diskografi

Singler

Referencer

Eksterne henvisninger 

 David Guettas officielle hjemmeside
 

 
Personer fra Paris
Balkanmusik

Balkanmusik er en fælles betegnelse for musik, der stammer fra det sydøstlige Europa, specielt fra Balkanhalvøen. Musikken fra dette område adskiller sig markant fra musik i det øvrige Europa, hvilket især skyldes indflydelsen fra musik hos en række etniske minoriteter i området samt musikken fra det Osmanniske Rige, der i lange perioder helt eller delvist havde magten på Balkan. Et af de særlige kendetegn ved balkanmusik er, at den ofte har en kompleks rytme.

Under balkan musik hører fler slags folkemusik fra de baltiske lande, samt Bulgarsk folkemusik.

Musikalsk indflydelse fra naboer

Byzantinsk middelaldermusik 
Den traditionelle musik fra Byzans er især knyttet til den middelalderlige kirkemusik, som den blev dyrket i Konstantinopel. I det 5. århundrede udviklede der sig mere omfattende salmeformer med indførelsen af kontakiet, en lang og indviklet ceremoni, hvis højdepunkt nås med Skt. Romanos' værker fra det 6. århundrede. Med Irmologion, en omfattende liturgisk bog fra midten af det 10. århundrede, kendes flere end tusind troparier arrangeret i oktoechos (en kirketoneart).

Osmannisk musik 
Mange musikinstrumenter blev introduceret på Balkan under det osmanniske herredømme, men osmannerne tog selv instrumenter til sig fra de lokale beboere. "Balkan" er et tyrkisk ord, der betyder "stejle bjerge". På tilsvarende måde er traditionel tyrkisk militærmusik og andre tyrkiske rytmer og melodier introduceret i balkanmusikken. I det 19. århundrede kom mere moderne tyrkisk militærmusik som i selve Tyrkiet til og erstattede lydene fra traditionelle oboer (zurna, zurla eller mizmar) og trommer med dobbelte membraner.

Tidlig balkanmusik 
I første halvdel af det andet årtusinde betød musikken meget ved hoffet under flere serbiske konger. Blandt instrumenterne kunne man finde horn, trompeter, lutter, psaltre, trommer og bækkener. Derudover kendte man også mere folkelige instrumenter som fløjter, sækkepiber og forskellige strengeinstrumenter.
Curtis Stigers

Curtis Stigers (født 18. oktober 1965 i Boise, Idaho, USA) er en amerikansk jazz vokalist, saxofonist, guitarist og sangskriver. 

Stigers begyndte sin musik karriere som teenager ved at spille med i jazz-, rock- og blues-grupper og ved at modtage undervisning i klarinet og saxofon på high school i Boise. Han fik meget af sin inspiration og engagement fra jam sessions anført af Gene Harris på Idanha Hotel. Hans sang "Swingin' Down at Tenth and Main" er en hyldest til den tid sammen med Harris. Efter high school flyttede han til New York, hvor han spillede og sang i en jazz trio. Senere har han optrådt sammen med bl.a. Gene Harris, Elton John, Eric Clapton, Prince, Bonnie Raitt, Rod Stewart, The Allman Brothers Band and Joe Cocker. Curtis Stigers har de senere år været en hyppig gæst i Danmark, hvor han oftest spiller for fulde huse i bl.a. Copenhagen Jazzhouse.

Diskografi 
 Curtis Stigers (Arista, 1992)
 Time Was (Arista, 1995) 
 Brighter Days (1999) (Columbia. 1999)
 All That Matters, The Best Of Curtis Stigers (BMG/Camden, 2001)
 Baby Plays Around (Concord, 2001)
 Secret Heart (Concord, 2002) 
 You Inspire Me (Concord, 2003) 
 I Think It's Going to Rain Today (Concord, 2005)
 Real Emotional (Universal, 2007)
Let's Go Out Tonight (Concord, 2012)

Eksterne henvisninger 
 Curtis Stigers' hjemmeside
 Curtis Stigers Fansite 

Jazzmusikere fra USA
Saxofonister fra USA
Guitarister fra USA
Personer fra Boise
Bastille (metrostation)

Bastille er en station på metronettet i Paris og betjener metrolinjerne 1 5 og 8. Den ligger på grænsen mellem 4., 11. og 12. arrondissement.

I 2004 havde den en niendeplads efter antal passagerer blandt stationerne på metronettet, med et antal på 13,04 millioner.

Stationen 
På linje 5's perron i retning af Bobigny ses grundsten til kontreskarpe-murene i det gamle fængsel Bastillen. De blev opdaget under anlæggelsen i 1905 og brune linjer trukket på jorden markerer deres konturer. På stationen vises desuden forskellige billeder af den gamle fæstning.

Adgang 
Der er adgang til stationen fra:
 Boulevard Henri IV
 Boulevard Bourdon
 Rue de Lyon
 Boulevard de la Bastille
 Jardin du Bassin de l'Arsenal
 Hôpital des Quinze-Vingts
 Rue de la Roquette
 Rue du Faubourg Saint-Antoine

Trafikforbindelser

Omgivelser 
 Opéra Bastille, bygget på stedet, hvor den gamle Gare de la Bastille engang lå.
 Place de la Bastille
 Bassin de l'Arsenal
 Promenade plantée
 Colonne de Juillet

Galleri

Eksterne kilder/henvisninger 

Bastille
Bastille
Bastille
Bastille
Bastille
Bastille
Alistair Darling

Alistair Maclean Darling, baron Darling af Roulanish PC (født 28. november 1953 i Hendon, London) er en britisk politiker, der har været Chancellor of the Exchequer (finansminister) fra 28. juni 2007 til 11. maj 2010. Fra 1987 til 2015 har han desuden været medlem af House of Commons for Labour.

Darling er uddannet bachelor i jura fra University of Aberdeen. Han har repræsenteret valgkredsen Edinburgh Central i parlamentet siden 1987, dog har han fra 2005 til 2015 været valgt i den nye valgkreds Edinburgh South West. 

Han blev efter Labours valgsejr i 1997 udnævnt til vicefinansminister og i 1998 blev han socialminister. I forbindelse med ministeriets nedlæggelse blev han i 2002 i stedet transportminister, og i 2003 og blev han også minister for Skotland. Han beholdt disse 2 poster indtil 2006.

Medlem af Overhuset
I 2015 trådte han ud af Underhuset. Samme år blev han Baron Darling af Roulanish, og han blev medlem af Overhuset. Den 28. juli 2020 - under Coronaviruspandemien - trådte han ud af Overhuset.

Eksterne henvisninger 

Vicefinansministre fra Storbritannien
Finansministre fra Storbritannien
Transportministre fra Storbritannien
Handelsministre fra Storbritannien
Britiske ministre for Skotland
Free Bird

Free Bird er en sang af Lynyrd Skynyrd og findes på bandets debutalbum (pronounced 'lĕh-'nérd 'skin-'nérd) fra 1973. Sangen indeholder en lang og berømt guitarsolo, som er blevet nummer tre på listen "Guitar World's 100 Greatest Guitar Solos".

Sangen bliver oftest spillet som det sidste nummer til Lynyrd Skynyrds koncerter.

Der er i musikverdenen opstået en cliche, der går ud på, at publikum råber sangens titel under diverse koncerter uanset genre. Dette fænomen opstod engang da Lynyrd Skynyrd var gået af scenen uden at spille nummeret, hvorefter publikum i frustration begyndte at råbe på sangen. Dette har hængt ved lige siden, og der er mange eksempler på musikere, der er blevet lettere irriteret over disse tilråb under deres koncerter.

Sange fra USA
Sange fra 1973
Singler fra 1974
Liberala ungdomsförbundet

Liberala ungdomsförbundet (LUF) er en svensk politisk ungdomsorganisation, der er tilknyttet Liberalerna. Organisationen har en lang tradition for internationalt samarbejde og er fuldgyldigt medlem af International Federation of Liberal Youth (IFLRY) og European Liberal Youth (LYMEC). Liberala ungdomsförbundet består af 21 distriktsforeninger. Landsformand er siden 2022 Erik Berg.

Organisationen i sin nuværende form blev dannet som Folkpartiets ungdomsförbund i 1934 samtidig med dannelsen af Folkpartiet, men LUF kan dog spore sin historie tilbage til studenterorganisationen Verdandi, der blev dannet i 1882 af Karl Staaff. Siden 1991 har organisationen haft sit nuværende navn. 

Liberala ungdomsförbundet har siden 1961 udgivet magasinet Liberal Ungdom under forskellige navne.

Eksterne henvisninger
Liberala Ungdomsförbundets hjemmeside

Etableret i 1934
Politiske ungdomsorganisationer fra Sverige
Southern rock

Southern rock er en genre indenfor rockmusik. Genren stammer fra sydstaterne i USA og har rødder i blues, country og rock and roll. Guitar og vokal er ofte meget dominerende i lydbilledet.

Af bands inden for denne genre kan nævnes: Lynyrd Skynyrd, ZZ Top og Blackfoot.

Rockgenrer
Kenny Drew Sr.

Kenneth Sidney "Kenny" Drew (født 28. august 1928 i New York, død 4. august 1993 i København) var en amerikansk jazzpianist. Han er særlig kendt for at have spillet i en duo sammen med Niels-Henning Ørsted Pedersen.

Han er begravet på Assistens Kirkegård i København.

Eksterne henvisninger 
 
 

Jazzpianister fra USA
Sunburst

Sunburst er et lak-finish brugt af mange guitarproducenter.

Karakteristika ved sunburst er en lys flade midt på guitaren der bliver mørkere mod kanterne. Man kan ofte se træets årer i den lyseste del.

Typer 
Der findes flere former for sunbursts bl.a.:
Tobacco sunburst: Gylden gul i midten og helt sort ved kanten.
Cherry sunburst: Gylden gul i midten og kirsebærrød ved kanten.
Tre-farvet sunburst: Gylden gul i midten bliver til mørk rød, inden farven bliver sort ved kanten

Guitar
Guitarfinish

Et guitarfinish definerer en lakering af en guitar eller en bas. 

Et finish kan blandt andet være lakeringen sunburst eller heritage cherry.

Finish
Who Made Who

Who Made Who er et album udgivet af det australske hård rock-band AC/DC. Albummet var soundtrack til Stephen Kings film Maximum Overdrive og blev desuden genudgivet i 2003 som et led i den kvalitetsforbedrede serie.

Spor 

Alle spor er lavet af Angus Young, Malcolm Youn og Brian Johnson, medmindre andet er angivet.

 "Who made who" – 3:26
 "You shook me all night long" – 3:30
 "D.T." (A. Young, M. Young) – 2:53
 "Sink the pink" – 4:13
 "Ride on" (Bon Scott, A.Young, M. Young)- 5:51
 "Hells bells" – 5:12
 "Shake your foundations" – 4:10 (CD) 3:53 (LP)
 "Chase the ace" (A. Young, M. Young) – 3:01
 "For those about to rock (we salute you)" – 5:53

 Spor 3 og 8 er instrumentale.

Video 
 "Who Made Who" 
 "You Shook Me All Night Long" 
 "Shake Your Foundations" 
 "Hells Bells" 
 "For Those About to Rock (We Salute You)"

Musikere 
 Brian Johnson – Vokal
 Angus Young – Lead guitar
 Malcolm Young – Rytmeguitar, bagvokal
 Cliff Williams – Bas, bagvokal
 Simon Wright – Trommer

Andre musikere 
 Phil Rudd – Trommer på "You Shook Me All Night Long", "Ride On", "Hells Bells" og "For Those About to Rock (We Salute You)"
 Bon Scott – Vokal på "Ride On"
 Mark Evans – Bas og bagvokal på "Ride On"

AC/DC-album
Album fra 1986
Hardrock-album
AC/DC-videoudgivelser
Rennertshofen

Rennertshofen er en købstad (Markt) i Landkreis Neuburg-Schrobenhausen i Regierungsbezirk Oberbayern, i den tyske delstat Bayern. Den ligger i nærheden af Neuburg an der Donau og omkring 35 km vest for Ingolstadt.
I udkanten af byen løber floden Ussel, kort før den munder ud i Donau.

Geografi 
Rennertshofen ligger i Planungsregion Ingolstadt.

Inddeling 
Ud over Rennertshofen (1.696 indbyggere), ligger i kommunen disse landsbyer og bebyggelser: Altstetten (38 indb.), Ammerfeld (177 indb.), Asbrunn, Bertoldsheim (756 indb.), Dittenfeld, Ellenbrunn (71 indb.), Emskeim (128 indb.), Erlbach (83 indb.), Hatzenhofen (258 indb.), Hütting (321 indb.), Kienberg (81 indb.), Mauern (89 indb.), Riedensheim (208 indb.), Rohrbach (182 indb.), Siglohe, Stepperg (662 indb.), Treidelheim (154 indb.) und Trugenhofen (118 indb.).

Eksterne henvisninger 

 Weinberghöhlen bei Mauern
 Rennertshofen: Historische Spurensuche – Die Junge Pfalz in Bayern (Haus der Bayerischen Geschichte)
Fanboys

Fanboys er en amerikansk komediefilm instrueret af Kyle Newman med Sam Huntington, Chris Marquette, Dan Fogler, Jay Baruchel og Kristen Bell i hovedrollerne. Den havde premiere i USA den 6. februar 2009 og i Danmark den 7. maj 2009.

Handling 
Året er 1998. De fire kammerater Eric, Linus, Hutch og Windows er hardcore Star Wars-fans, og de venter i spænding på premieren på den første nye Star Wars film i over 15 år, Star Wars Episode I: Den usynlige fjende. Men da det viser sig, at Linus er dødeligt syg af kræft og sandsynligvis ikke lever længe nok til at opleve premieren, beslutter drengene sig for at fremskynde begivenhederne. I Hutch' gamle varevogn rejser de tværs over USA for at bryde ind på George Lucas' Skywalker Ranch og stjæle et tidligt eksemplar af filmen.

Missionen viser sig ikke at være så ligetil men indeholder en masse udfordringer i form af tiltrækkende og problemfyldte unge kvinder, underlige eksistenser og nørdede og arrige fans af Star Trek-film (Trekkies).

Medvirkende 
 Sam Huntington som Eric Bottler
 Chris Marquette som Linus 
 Dan Fogler som Harold "Hutch" Hutchinson
 Jay Baruchel som Windows
 Kristen Bell som Zoe
 David Denman som Chaz
 Christopher McDonald som Big Chuck

Der er utalige cameos relateret til Star Wars og andre science-fiction/kult-hit film med blandt andre Carrie Fisher, Billy Dee Williams, Seth Rogen, Jason Mewes, Kevin Smith, Ray Park og William Shatner.

Eksterne henvisninger 
 Officiel side 
 Weinstein Co. 
 
 A Short History of Fanboys

Amerikanske film fra 2009
Komediefilm fra USA
Roadmovies
Austurland

Austurland Austurlandi, Østlandet, eller Austfirðir er en af Islands 8 landsvæði (regioner). Regionen er inddelt i 9 kommuner.

Austurland ligger i den østlige del af Island havde i 2007 ca. 15.300 indbyggere og et areal på ca. 22.721 km. Egilsstaðir er den største by og regionens kommunikations- og service-knudepunkt.

Islands østligste punkt næsset Norðfjarðarhorn ligger i Austurland ca. 25 km nordøst for Eskifjörður og Islands højeste punkt Hvannadalshnjúkur (2119 m) ligger også i regionen.

Østlandet er præget høje fjelde og dybt indskårne fjorde med naturhavne og i slutningen af det 19.århundrede opstod der her fiskerbygder med hver sit særpræg.

Byer 
Höfn, Djúpivogur, Neskaupstaður, Seyðisfjörður, Egilsstaðir, Bakkagerði,
Vopnafjörður

Turisme 

Austurlands mange lange fjorde, frodige dale, stejle fjelde og enkelte fjeldtopper danner et enestående landskab med gode muligheder for vandreture. Længere mod nord bliver det mere afrundet med mange elve.

Søen Lagerfljót vest for Egilsstaðir skjuler efter sagnet et søuhyre i fjern familie med Loch Ness-slangen. Langs søens bredder findes Islands største skov, bestående af lærk, birk og nåletræ og skovens højeste træer kan være op til 20 meters højde.

Vest for Egilstaðir ligger Nationalparken Skaftafell med bl.a Europas største gletsjer Vatnajökull.

Der afholdes ofte i østlandets bygder årlige byfestivaler og mange bygder har museer og kunstgallerier.

Seyðisfjörður er havn for passager og bilfærgen Norröna, der forbinder Island med Færøerne og Danmark.

Eksterne henvisninger 
 Om Austurland
 Austurlands hjemmeside
 Om Austurland (islandsk) 

Islands regioner